**РАЙОННА ИЗБИРАТЕЛНА КОМИСИЯ – МОНТАНА**

**ПРОТОКОЛ № 6/22.08.2022 г.**

Днес, 22.08.2022 г. в 17.10 часа, в гр. Монтана, РИК – Монтана проведе петото си заседание. На него присъстваха:

|  |  |  |
| --- | --- | --- |
| **№** | **Име Презиме Фамилия** | **Присъствие** |
| 1 | Пламка Христова Григорова | Да |
| 2 | Цена Замфирова Димитрова | Да |
| 3 | Камелия Александрова Илиева | Да |
| 4 | Румен Димитров Гоцов | Да |
| 5 | Петко Кирилов Петков |  Да |
| 6 | Нанси Борисова Борисова | Да |
| 7 | Петя Найденова Гачовска - Томова | Да |
| 8 | Петя Петрова Кирилова | Да |
| 9 | Диана Иванова Иванчева | Да |
| 10 | Даниела Вескова Николаева | Да |
| 11 | Мартин Петров Конов | Да |
| 12 | Димитранка Евстатиева Калейнска | Да |
| 13 | Елена Иванова Викторова | Да |

Председателят на РИК – Пламка Григорова, откри заседанието. Прочете проекта за дневен ред на РИК, а именно: Заседанието се проведе при следния дневен ред:

1. Определяне общия брой на членовете ПСИК и на допълнителните секционни избирателни комисии по чл. 9, ал. 6 и 9 в Дванадесети изборен район – Монтана при произвеждане на изборите за народни представители на 02 октомври 2022 г.
2. Условията и реда за участие на застъпници на кандидатите в кандидатските листи на партии, коалиции и инициативни комитети в изборите за народни представители на 2 октомври 2022 г.
3. Регистриране на кандидати за народни представители, предложени от ПП ГЛАС НАРОДЕН за участие в изборите за народни представители на 02 октомври 2022 г.
4. Реда за разглеждане на жалби и сигнали, подадени до Районна избирателна комисия - Монтана
5. Избиране на членове на Районна избирателна комисия в Дванадесети изборен район - Монтана, които да получат хартиените бюлетини, предназначени за избирателен район 12 - Монтана за изборите за народни представители на 02 октомври 2022 г.
6. Регистриране на кандидати за народни представители, предложени от ПП НАРОДНА ПАРТИЯ ИСТИНАТА И САМО ИСТИНАТА за участие в изборите за народни представители на 02 октомври 2022 г.
7. Разни

**По т.1.** от дневния ред докладва Пламка Григорова относно: Определяне общия брой на членовете ПСИК и на допълнителните секционни избирателни комисии по чл. 9, ал. 6 и 9 в Дванадесети изборен район – Монтана при произвеждане на изборите за народни представители на 02 октомври 2022 г.

 Проектът на Решение беше подложен на поименно гласуване.

 Решението беше прието с пълно мнозинство от 13 гласа „ЗА”,

**РЕШЕНИЕ № 30– НС от 22 август 2022 г.**

**ОТНОСНО: Определяне общия брой на членовете ПСИК и на допълнителните секционни избирателни комисии по чл. 9, ал. 6 и 9 в Дванадесети изборен район – Монтана при произвеждане на изборите за народни представители на 02 октомври 2022 г.**

 На основание чл. 72, ал. 1, т. 1, чл. 9, ал. 6, 8 и 9, чл. 92, ал. 4, т.1 и ал. 5, чл. 90 вр. чл. 37 от Изборния кодекс, РИК Монтана

Р Е Ш И:

 В случай на образуване на избирателни секции по реда на чл. 9, ал. 6 и 9 от Изборния кодекс в лечебни заведения, домове за стари хора и други специализирани институции за предоставяне на социални услуги, в местата за лишаване от свобода и за задържане, както и при образуване на избирателни секции за гласуване с подвижна избирателна кутия в Дванадесети изборен район-Монтана при произвеждането на изборите за народни представители на 02 октомври 2022 г., РИК- Монтана определя броя на членовете във всяка такава секционна избирателна комисия (СИК/ПСИК), както следва: **7** (седем) членове, включително председател, заместник-председател и секретар.

Решението да се сведе до знанието на общинските администрации в изборния район.

 Настоящото решение подлежи на обжалване пред Централна избирателна комисия в срок 3 /три/ дни от обявяването му.

**По т.2.** от дневния ред докладва Пламка Григорова относно: Условията и реда за участие на застъпници на кандидатите в кандидатските листи на партии, коалиции и инициативни комитети в изборите за народни представители на 2 октомври 2022 г.

 Проектът на Решение беше подложен на поименно гласуване.

 Решението беше прието с пълно мнозинство от 13 гласа „ЗА”,

**РЕШЕНИЕ № 31– НС от 22 август 2022 г.**

**ОТНОСНО: Условията и реда за участие на застъпници на кандидатите в кандидатските листи на партии, коалиции и инициативни комитети в изборите за народни представители на 2 октомври 2022 г.**

      На основание  чл. 72, ал. 1, т. 15 и 16 , чл. 117 – 122 и чл. 3, ал. 3 от Изборния кодекс и във връзка с Решение № 1318 – НС от 18.08.2022 г., РИК - Монтана

Р Е Ш И:

 І. Застъпници

1. Кандидатите от кандидатските листи на партиите, коалициите и инициативните комитети могат да имат застъпници, които ги подпомагат и представляват техните интереси пред държавните и местните органи, обществените организации и избирателните комисии.
2. Застъпник може да бъде лице, което е български гражданин, навършило е 18 години, не е поставено под запрещение, не изтърпява наказание лишаване от свобода и не е осъждано за умишлено престъпление от общ характер.
3. Едно лице може да бъде застъпник само на една кандидатска листа. Една кандидатска листа може да бъде представлявана само от един застъпник в една избирателна секция в изборния ден. В изборния ден застъпниците не са обвързани с конкретна избирателна секция.
4. Общият брой на застъпниците на кандидати от всяка кандидатска листа на партия, коалиция или инициативен комитет не може да надвишава броя на избирателните секции в изборния район.

ІІ. Регистрация на застъпници и заместващи застъпници. Публичен регистър на застъпниците

1. Регистрацията на застъпниците се извършва от РИК Монтана чрез Заявление за регистрация на застъпници по образец (Приложение № 43-НС от изборните книжа), подадено до 17.00 ч. на 01.10.2022 г. Заявлението се подписва от представляващия/те партията или коалицията или от изрично упълномощени от тях лица. В случаите, когато заявлението се подписва и/или подава от упълномощени лица, се представя и заверено от пълномощника копие на съответното пълномощно. Заявлението на инициативния комитет се подписва от представляващото инициативния комитет лице.

 Към заявлението на партията, коалицията или инициативния комитет задължително се прилага списък на лицата на хартиен носител в един екземпляр и на технически носител  подходящ формат (.csv, .xls, .xlsx), както и декларация от лицата (Приложение № 45-НС от изборните книжа). Списъкът се подписва по реда на подписване на заявлението за регистрация и се подава от представляващия/те или от упълномощено/и от него/тях лице/а.

 6. Заявлението за регистрация на застъпници се завежда от съответната РИК във входящия регистър за регистрация на застъпници и на заместващи застъпници на страница първа от същия (Приложение № 46-НС от изборните книжа).

7. Партиите, коалициите и инициативните комитети, регистрирали кандидатска листа, могат да подават по реда на т. 5 допълнително второ или следващо заявление за регистрация на нови застъпници при спазване изискванията на т. 4, буква „а“ от настоящото решение. Заявлението се завежда във входящия регистър на заявленията за регистрация на застъпници и на заместващи застъпници на страница втора от същия.

8. След извършване на проверка на лицата дали отговарят на изискванията по т. 2, 3 и 31 от настоящото решение за регистрирането им като застъпници, РИК приема решение за регистрация и издава удостоверения на регистрираните застъпници, в един екземпляр по образец (Приложение № 48-НС от изборните книжа).

9. Всяка партия, коалиция и инициативен комитет може да подаде предложение за регистрация на заместващи застъпници, които да заменят вече регистрирани застъпници. Общият брой на заместващите застъпници на всяка кандидатска листа на партия, коалиция и инициативен комитет може да бъде до една трета от броя на избирателните секции в съответния изборен район.

10. Заместващите застъпници се регистрират в РИК по реда на т. 5 чрез предложение по образец (Приложение № 44-НС от изборните книжа), подадено до 17.00 ч. на 01.10.2022 г.

11. Предложението по т. 10, както и второ или последващо предложение за регистрация на заместващи застъпници, се завежда от РИК във входящия регистър за регистрация на застъпници и заместващи застъпници на страница трета от регистъра (Приложение № 46-НС от изборните книжа).

12. С решението си РИК регистрира заместващия застъпник, заличава регистрацията и анулира удостоверението на заместения застъпник.

13. РИК издава удостоверение на регистрирания заместващ застъпник.

14. РИК води публичен регистър на застъпниците по кандидатски листи, който публикува на интернет страницата си (Приложение № 47-НС от изборните книжа). Когато регистрацията на застъпник е заличена, това се отбелязва в регистъра, като в графата „№ на удостоверение“ се отбелязва „анулирано“. Достъпът до личните данни в регистъра се осъществява при спазване изискванията за защита на личните данни.

15. Отказът на РИК да регистрира застъпник или да му издаде удостоверение може да се оспори пред Централната избирателна комисия (ЦИК) по реда на чл. 73, ал. 1 от Изборния кодекс.

ІІІ. Права и задължения на застъпниците

16. Застъпниците имат свобода на изразяване и на предизборна агитация на български език в устна и писмена форма на предизборни събрания, както и чрез доставчиците на медийни услуги. Не се допуска предизборна агитация 24 часа преди изборния ден и в изборния ден.

17. Застъпникът има право:

а) да подпомага кандидатите от кандидатската листа, регистрирана от партия, коалиция или инициативен комитет в съответния изборен район, и да представлява техните интереси пред избирателните комисии, държавните и местните органи и обществените организации;

б) да присъства на заседанията на избирателните комисии, като изказаните от него становища, мнения и възражения се записват в протокола. На заседанията на избирателните комисии може да присъства само един застъпник на кандидатска листа от всяка партия, коалиция или инициативен комитет;

в) да присъства в изборното помещение при откриването и закриването на изборния ден, по време на гласуването, както и при отварянето на избирателните кутии и при установяване на резултатите от гласуването, за което му се осигурява пряка видимост включително чрез видеозаснемане или видеоизлъчване по ред, определен от Централната избирателна комисия;

г) да присъства при въвеждането в изчислителния пункт на данните от протоколите на СИК с резултатите от гласуването в избирателните секции и при приемане и проверка на протоколите на СИК и прехвърляне на данните от записващото техническо устройство в районната избирателна комисия, като му се осигурява пряка видимост при приемането и проверката на протоколите, както и при прехвърлянето на данните, включително чрез видеозаснемане или видеоизлъчване по ред, определен от Централната избирателна комисия;

д) да получи срещу подпис копие от протокола с резултатите от гласуването в избирателната секция, включително протокола с данните от машинното гласуване, както и с резултатите от гласуването в съответния изборен район. Копието на протокола на СИК, съответно РИК, се подпечатва на всяка страница с печата на комисията и се подписва от председателя, заместник-председател и секретаря. Имената и единният граждански номер на застъпника, получил копието, се вписват в списъка на лицата, получили копие от подписания протокол (Приложение № 80-НС), след което застъпникът се подписва. Списъкът се подписва от председателя и секретаря на СИК, съответно на РИК;

е) да подава жалби и сигнали за нарушения на изборния процес.

18. В изборния ден застъпниците са длъжни:

а) да спазват реда за свободното и спокойно протичане на гласуването в избирателната секция;

б) да не пречат на гласуването в избирателната секция;

в) да изпълняват указанията на председателя и решенията на секционната избирателна комисия.

ІV. Легитимация и отличителни знаци

19. Застъпниците се легитимират с издаденото удостоверение за периода от регистрирането им до обявяването на резултатите от изборите, а в изборния ден – и с утвърдения отличителен знак.

20. В изборния ден застъпниците са длъжни да носят само отличителния знак, утвърден с Решение № 1205-НС от 4 август 2022 г. на ЦИК. Застъпниците, които носят отличителни знаци извън утвърдените от ЦИК или не носят отличителни знаци, се отстраняват от изборното помещение с решение на секционната избирателна комисия. Решението на СИК може да се оспорва пред РИК, съответно – пред ЦИК (за секциите извън страната), които се произнасят незабавно с решение, което не подлежи на обжалване.

V. Статут на застъпниците

21. Застъпниците имат качество на длъжностни лица по смисъла на чл. 93, т. 1, буква „б“ от Наказателния кодекс от регистрирането на кандидатските листи до обявяване на резултатите от изборите. Когато регистрацията на кандидатска листа е заличена, заличаването е в сила и за застъпниците на кандидатите от тази листа.

VІ. Общи разпоредби

22. Застъпникът не може да бъде придружител на избирател с увредено зрение, с увреден слух или с друго увреждане, което не му позволява да извърши сам необходимите действия при гласуването.

23. Застъпникът не може да бъде кандидат за народен представител, наблюдател, представител на друга партия, коалиция или инициативен комитет, член на избирателна комисия, член на друг инициативен комитет, анкетьор или да участва в изборите в друго подобно качество.

24. На лицата в качеството им на застъпници на кандидатите в кандидатските листи на партии, коалиции и инициативни комитети не се издават удостоверения за гласуване на друго място по чл. 34 ИК.

   Решението подлежи на оспорване пред ЦИК чрез РИК в тридневен срок от обявяването му.

 Настоящото решение подлежи на обжалване пред Централна избирателна комисия в срок 3 /три/ дни от обявяването му.

**По т. 3** от дневния ред докладва Пламка Григорова относно: Регистриране на кандидати за народни представители, предложени от ПП ГЛАС НАРОДЕН за участие в изборите за народни представители на 02 октомври 2022 г.

 Проектът на Решение беше подложен на поименно гласуване.

 Решението беше прието с пълно мнозинство от 13 гласа „ЗА”,

**РЕШЕНИЕ № 32– НС от 22 август 2022 г.**

 **ОТНОСНО: Регистриране на кандидати за народни представители, предложени от ПП ГЛАС НАРОДЕН за участие в изборите за народни представители на 02 октомври 2022 г.**

 С вх. № 25 от 21.08. 2022 г. е постъпило е предложение от ПП ГЛАС НАРОДЕН подписано от Борислав Николаев Маринов, пълномощник на Светослав Емилов Витков, представляващ партията, за регистриране на кандидати за народни представители за участие в изборите за народни представители на 02 октомври 2022 г.

      Към предложението са приложени: Предложение за регистриране на кандидатска листа за народни представители в изборите за народни представители на 02 октомври 2022 г., Пълномощно от представляващия партията и заявление - декларация по чл. 255, ал. 1, т. 3 във връзка с чл. 3, ал. 3 от Изборния кодекс, подписана от всеки кандидат.

      Предложението  за регистрация на кандидатска листа от ПП ГЛАС НАРОДЕН е заведено под №1/27.08.2022 г. в регистъра на партиите  във входящия регистър на кандидатските листи за участие в изборите за народни представители по чл.255, ал.1 от ИК

       Налице са изискванията на чл. 253-255 от Изборния кодекс.

       На основание чл.  72, ал.1, т.1 и т. 8 от Изборния кодекс и във връзка с чл.255 и чл.258, ал. 1 от Изборния кодекс, Решение № 1229- НС от 11.08.2022 г. на ЦИК  и Решение № 1285- НС от 16.08.2022 г. на ЦИК относно регистрация на ПП ГЛАС НАРОДЕН, РИК -Монтана

**Р Е Ш И:**

1. **РЕГИСТРИРА**кандидати за народни представители, предложени ПП ГЛАС НАРОДЕН за участие в изборите  за народни представители на 02 октомври 2022 г. в 12 МИР – МОНТАНА, както следва:

      ТЕОДОРА БОРИСЛАВОВА КОСТОВА

 ЦВЕТАН АНГЕЛОВ ЯНКУЛОВСКИ        и

      РАЙНА САШОВА АНГЕЛОВА.

 Всяко от лицата по т.1 да се впише в Регистъра на кандидатите за народни представители по чл. 253, ал.1 от ИК.

  На всяко от лицата по т.1 да се издаде Удостоверение за регистрация на кандидат за народен представител по чл. 72, ал.1, т.7 от ИК.

Решението може да се обжалва пред Централната избирателна комисия в срок до три дни от обявяването му.

**По т. 4** от дневния ред докладва Пламка Григорова относно: Реда за разглеждане на жалби и сигнали, подадени до Районна избирателна комисия – Монтана

 Проектът на Решение беше подложен на поименно гласуване.

 Решението беше прието с пълно мнозинство от 13 гласа „ЗА”,

**РЕШЕНИЕ № 33– НС от 22 август 2022 г.**

 **ОТНОСНО: Реда за разглеждане на жалби и сигнали, подадени до Районна избирателна комисия - Монтана**

 На основание чл. 72, ал. 1, т. 1, т. 20, т. 21, чл. 73, чл. 200 и чл. 201 от Изборния кодекс и Решение № 1214-НС/05.08.2022 г. на ЦИК, РИК -Монтана

**РЕШИ:**

**І. ОПРЕДЕЛЯ условията и реда за приемане и разглеждане на жалби и сигнали, постъпили в  районната избирателна комисия (РИК).**

1. При постъпване на жалба срещу решение на РИК, същата следва незабавно да бъде заведена във входящия регистър на Комисията, като се отбелязват датата и часът на постъпването й. Входящият номер на жалбата в регистъра, датата и часът на постъпването й се отбелязват върху самата жалба и върху копието на жалбоподателя.
2. Районната избирателна комисия отбелязва жалбата и в електронния регистър.
3. Постъпилите в РИК жалби и сигнали, включително постъпили по електронната поща на комисията, се завеждат незабавно във входящия регистър на комисията, като се отбелязват датата и часът на постъпването им.
4. Входящият номер на жалбата в регистъра, датата и часът на постъпването й се отбелязват върху самата жалба и върху копието на жалбоподателя.
5. Подадените по електронната поща жалби и сигнали следва да бъдат подписани и сканирани. Разглеждат се жалби и сигнали, подадени в писмена форма, с посочен подател и адрес.
6. Регистрираните документи се предават на председателя на РИК, който с резолюция ги разпределя на член на РИК за доклад на заседание на комисията.

**ІІ. Процедура за разглеждане на жалби и сигнали.**

1. Членът на РИК, на когото са разпределени жалбата или сигналът, следва да обработи жалбата или сигнала в тридневен срок от постъпването им.
2. Този срок не се прилага при произнасяне по жалби и сигнали за нарушаване на реда за провеждане на предизборната кампания от доставчици на медийни услуги. В тези случаи срокът е до 24 часа от получаването на жалбата или сигнала в комисията.
3. Когато комисията установи, че не е компетентна да разгледа жалбата или сигнала, същата се препраща до компетентния орган с копие до подателя.
4. Когато членът на РИК установи нередовности в жалбата или сигнала, подателят се уведомява (по телефон, електронна поща или на адрес с писмо), с указание за отстраняване. След отстраняване на нередовностите, членът на РИК докладва жалбата или сигнала в заседание на комисията за разглеждане в тридневен срок с проект за решение.
5. Когато в жалбата или сигналът са от естество, което не налага комисията да се произнася с решение, а само да предприеме действия –указания, проверка и т.н., комисията уведомява писмено подателя на жалбата или сигнала.
6. Когато в жалбата или сигнала не се съдържат твърдения за нарушение на разпоредбите на Изборния кодекс и не са налице условията по т. ІІ., комисията може да реши жалбата или сигналът да останат за сведение.
7. Когато комисията установи, че следва да се изискат допълнителни документи, произнасянето по жалбата или сигнала се отлага до получаването им и комплектуването на преписката.
8. Комисията се произнася с решение по постъпилата жалба или сигнал в тридневен срок.
9. Начинът на взимане и обявяване на решенията на РИК се определя с решение на ЦИК.
10. Постъпилите жалби и сигнали в изборния ден се разглеждат в срок до 1 час от постъпването им в комисията и преди края на изборния ден при спазване на приет от РИК ред.
11. След изтичане срока на пълномощията на РИК същата следва да изпрати в ЦИК започналите пред нея, но недовършени административно-наказателни производства, образувани въз основа на подадени сигнали и жалби за нарушения на Изборния кодекс.
12. В РИК се поддържа електронен регистър на жалбите и сигналите при спазване на Закона за защита на личните данни и съгласно решения на ЦИК относно приемане на образец на електронен публичен регистър на жалбите и сигналите, подадени до комисията, постановените решения по тях и указания за комплектуване на преписките по жалбите срещу решения на РИК.

Решението може да бъде оспорено пред ЦИК, чрез РИК-Монтана, в 3 (три) дневен срок от обявяването му, на основание чл. 73 от Изборния кодекс.

**По т. 5** от дневния ред докладва Пламка Григорова относно: Избиране на членове на Районна избирателна комисия в Дванадесети изборен район - Монтана, които да получат хартиените бюлетини, предназначени за избирателен район 12 - Монтана за изборите за народни представители на 02 октомври 2022 г.

 Проектът на Решение беше подложен на поименно гласуване.

 Решението беше прието с пълно мнозинство от 13 гласа „ЗА”,

**РЕШЕНИЕ № 34– НС от 22 август 2022 г.**

 **ОТНОСНО: Избиране на членове на Районна избирателна комисия в Дванадесети изборен район - Монтана, които да получат хартиените бюлетини, предназначени за избирателен район 12 - Монтана за изборите за народни представители на 02 октомври 2022 г.**

 На основание чл. 72, ал. 1, т. 29 от Изборния кодекс във връзка с Решение № 1266-НС/15.08.2022 г. на Централната избирателна комисия, РИК - Монтана,

**Р Е Ш И:**

 Избира и оправомощава членовете на Районна избирателна комисия в Дванадесети изборен район - Монтана – Румен Димитров Гоцов и Петко Кирилов Петков, Петя Найденова Гачовска - Томова (като резервен), предложени от различни партии и коалиции, които да получат бюлетините за изборен район - Монтана, за изборите за народни представители на 02 октомври 2022 г., като им възлага следните правомощия:

 1. Да подпишат съответните приемо-предавателните протоколи.

 Предаването на отпечатаните хартиени бюлетини се извършва на територията на Печатницата на БНБ (всяка печатница изпълнител) под контрола на Министерството на финансите по предварително съгласуван с ЦИК и предоставен на РИК в Дванадесети изборен район - Монтана и на областна администрация – Монтана, график в присъствието на упълномощени представители на печатницата изпълнител, на областна администрация-Монтана и на двамата упълномощени членове с решение на РИК, предложени от различни партии и коалиции. За предаването се съставя протокол, който се подписва от присъствалите упълномощени представители, включително и от представителите на Министерството на финансите.

 2. Съвместно с областна администрация-Монтана да приемат бюлетините и да съпроводят транспортното средство, което ги превозва до съответния областен център.

 Решението може да се обжалва пред Централната избирателна комисия в срок до три дни от обявяването му.

Проектът на Решение беше подложен на поименно гласуване.

Решението беше прието с пълно мнозинство от 13 гласа „ЗА”,

**По т. 6** от дневния ред докладва Пламка Григорова относно Регистриране на кандидати за народни представители, предложени от ПП НАРОДНА ПАРТИЯ ИСТИНАТА И САМО ИСТИНАТА за участие в изборите за народни представители на 02 октомври 2022 г.

 Проектът на Решение беше подложен на поименно гласуване.

 Решението беше прието с пълно мнозинство от 13 гласа „ЗА”,

**РЕШЕНИЕ № 35– НС от 22 август 2022 г.**

 **ОТНОСНО: Регистриране на кандидати за народни представители, предложени от ПП НАРОДНА ПАРТИЯ ИСТИНАТА И САМО ИСТИНАТА за участие в изборите за народни представители на 02 октомври 2022 г.**

 С вх. № 26 от 22.08. 2022 г. е постъпило е предложение от ПП **НАРОДНА ПАРТИЯ** **ИСТИНАТА И САМО ИСТИНАТА** представляващ партията, за регистриране на кандидати за народни представители за участие в изборите за народни представители на 02 октомври 2022 г.

     С вх. № 26 от 22.08. 2022 г. е постъпило е предложение от ПП **НАРОДНА ПАРТИЯ** **ИСТИНАТА И САМО ИСТИНАТА** от Владимир Радославов Тодоров, пълномощник на Венцислав Атанасов Ангелов, представляващ партията, за регистриране на кандидати за народни представители за участие в изборите за народни представители на 02 октомври 2022 г.

Предложение за регистриране на кандидатска листа за народни представители в изборите за народни представители на 02 октомври 2022 г., Пълномощно от представляващия партията и заявление - декларация по чл. 255, ал. 1, т. 3 във връзка с чл. 3, ал. 3 от Изборния кодекс, подписана от всеки кандидат.

       Предложението  за регистрация на кандидатска листа от ПП **НАРОДНА ПАРТИЯ** **ИСТИНАТА И САМО ИСТИНАТА** е заведено под №2/22.08.2022 г. в регистъра на партиите  във входящия регистър на кандидатските листи за участие в изборите за народни представители по чл.255, ал.1 от ИК

       Налице са изискванията на чл. 253-255 от Изборния кодекс.

       На основание чл.  72, ал.1, т.1 и т. 8 от Изборния кодекс и във връзка с чл.255 и чл.258, ал. 1 от Изборния кодекс, Решение № 1229- НС от 11.08.2022 г. на ЦИК  и Решение № 1286- НС от 16.08.2022 г. - НС на ЦИК относно регистрация на ПП **НАРОДНА ПАРТИЯ** **ИСТИНАТА И САМО ИСТИНАТА , РИК Монтана**

**Р Е Ш И:**

1. **РЕГИСТРИРА**кандидати за народни представители, предложени ПП **НАРОДНА ПАРТИЯ** **ИСТИНАТА И САМО ИСТИНАТА** за участие в изборите  за народни представители на 02 октомври 2022 г. в 12 МИР – МОНТАНА, както следва:

      ЕДИП ЮРАЛ ЕРЕДЖЕБ и

 ХРИСТИНА ТОДОРОВА НИКОЛОВА

 Всяко от лицата по т.1 да се впише в Регистъра на кандидатите за народни представители по чл. 253, ал.1 от ИК.

  На всяко от лицата по т.1 да се издаде Удостоверение за регистрация на кандидат за народен представител по чл. 72, ал.1, т.7 от ИК.

Решението може да се обжалва пред Централната избирателна комисия в срок до три дни от обявяването му.

**По т. 7** от дневния ред Разни бяха дискутирани текущи организационни въпроси.

След изчерпване на дневния ред, заседанието беше закрито в 17:30 часа, на 22.08.2022г.

**ПРЕДСЕДАТЕЛ:**

Пламка Христова Григорова

**СЕКРЕТАР:**

Румен Димитров Гоцов